CELEX: 62015CN0378
Language: sk
Date: 2015-07-16 00:00:00
Title: Vec C-378/15: Návrh na začatie prejudiciálneho konania, ktorý podal Commissione Tributaria Regionale di Roma (Taliansko) 16. júla 2015 – Mercedes Benz Italia SpA/Agenzia delle Entrate Direzione Provinciale Roma 3

12.10.2015   
            
            
               SK
            
            
               Úradný vestník Európskej únie
            
            
               C 337/4
            
         Návrh na začatie prejudiciálneho konania, ktorý podal Commissione Tributaria Regionale di Roma (Taliansko) 16. júla 2015 – Mercedes Benz Italia SpA/Agenzia delle Entrate Direzione Provinciale Roma 3
   (Vec C-378/15)
   (2015/C 337/05)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Commissione Tributaria Regionale di Roma
   
      Účastníci konania pred vnútroštátnym súdom
   
   
      Odvolateľka: Mercedes Benz Italia SpA
   
      Odporca: Agenzia delle Entrate Direzione Provinciale Roma 3
   
      Prejudiciálna otázka
   
   Majú sa články 168, 173, 174 a 175 smernice č. 2006/112/ES (1) vykladať s ohľadom na zásady proporcionality, efektivity a neutrality v súlade s právom Únie tak, že pri výkone práva na odpočítane DPH bránia vnútroštátnym právnym predpisom (konkrétne článku 19 ods. 5 a článku 19a dekrétu prezidenta republiky č. 633/1972) a praxi talianskej finančnej správy, ktoré aj vo vzťahu k identifikácii tzv. doplnkových transakcií povinne odkazujú na zloženie obratu hospodárskeho subjektu, pričom nestanovujú metódu výpočtu vychádzajúcu zo zloženia a skutočného zamerania obstarávania tovaru a služieb, ktorá by objektívne odrážala reálnu pomernú časť výdavkov vynaložených na každú z jednotlivých činností – zdaňovaných aj nezdaňovaných – vykonávaných platiteľom?
   
      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).